ભારતમાં અમેરિકી રાજદૂત મૈરીકે એલ કાર્લસને ભારતના વિદેશ સચિવ એસ. જયશંકરની યાત્રા બાદ થિમ્પૂની યાત્રા કરી હતી. આ યાત્રા દરમિયાન કાર્લસને પીએમ થેરિંગ તોબગે સાથે વર્તમાન પરિસ્થિતિઓને લઈને વાત કરી હતી. મહત્વની વાત એ છે કે અમેરિકાનું કોઈ રાજનૈતિક મિશન નથી અને ભારત સ્થિત દૂતાવાસથી તે અહીંયાની પરિસ્થિતી પર નજર રાખે છે. ભારત માટે ચીનના આ આક્રમક વલણ સામે લડવું એક તે એક મોટો પડકાર છે, ત્યારે આ પરિસ્થિતી વચ્ચે ડોકલામ ક્ષેત્ર પર અમેરિકા પણ પોતાની નજર રાખી રહ્યું છે.